CELEX: 62014TN0076
Language: fi
Date: 2014-02-04 00:00:00
Title: Asia T-76/14: Kanne 4.2.2014 – Morningstar v. komissio

5.5.2014   
            
            
               FI
            
            
               Euroopan unionin virallinen lehti
            
            
               C 135/45
            
         Kanne 4.2.2014 – Morningstar v. komissio
   (Asia T-76/14)
   2014/C 135/57
   Oikeudenkäyntikieli: englanti
   
      Asianosaiset
   
   
      Kantaja: Morningstar, Inc. (Chicago, Illinois, Yhdysvallat) (edustajat: solicitor S. Kinsella, solicitor K. Daly ja solicitor P. Harrison)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan asiassa COMP/39.654 – Reuters Instrument Codes 20.12.2012 annetun komission päätöksen, joka julkaistiin virallisessa lehdessä 12.11.2013 (EUVL C 326, s. 4)
            
         
               —
            
            
               velvoittamaan komissio korvaamaan oikeudenkäyntikulut ja
            
         
               —
            
            
               toteuttamaan muut asianmukaisiksi katsomansa toimenpiteet.
            
         
      Oikeudelliset perusteet ja pääasialliset perustelut
   
   Käsiteltävässä asiassa kantaja vaatii SEUT 102 artiklan ja ETA 54 artiklan mukaisesta menettelystä asiassa COMP/39.654 – Reuters Instrument Codes annetun komission päätöksen, joka koskee Thomson Reutersin menettelytapoja, jotka aiheuttivat esteitä reaaliaikaisten tiedonsyöttöpalvelujen vaihtamiselle, kumoamista. Riidanalaisella päätöksellä komissio teki tietyt sitoumukset Thomson Reutersia sitoviksi neuvoston asetuksen (EY) N:o 1/2003 (1) 9 artiklan mukaisesti ja päätti, ettei jatkotoimille ollut enää perusteita. Kantaja on Thomson Reutersin kilpailija.
   Kanteensa tueksi kantaja esittää neljä kanneperustetta.
   
               1)
            
            
               Ensimmäinen kanneperuste, jonka mukaan komissio teki ilmeisen arviointivirheen päätöksen antaessaan, koska on ilmeistä, ettei sitoumuksilla vastata päätöksessä yksilöityihin kilpailua koskeviin huoliin.
            
         
               2)
            
            
               Toinen kanneperuste, jonka mukaan komissio toimi ultra vires, koska se ylitti Euroopan unionin neuvoston sille myöntämän toimivallan, minkä vuoksi päätöksellä ei ole asianmukaista oikeudellista perustaa.
            
         
               3)
            
            
               Kolmas kanneperuste, jonka mukaan päätöksessä ei noudatettu suhteellisuusperiaatetta.
            
         
               4)
            
            
               Neljäs kanneperuste, jonka mukaan päätöksessä laiminlyödään komission perusteluvelvollisuutta.
            
         
      (1)  Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annettu neuvoston asetus (EY) N:o 1/2003 (EYVL 2003, L 1, s. 1)